Hunedoara (okrug)
Hunedoara (rumunjski: Județul Hunedoara, mađarski: Hunyad megye, njemački: Kreis Hunedoara) je jedan od 41 rumunjskih okruga (județa / jedinica 
lokalne uprave) na zapadu Rumunjske u Transilvaniji.

Geografske karakteristike
Okrug Hunedoara je brdoviti kraj koji se prostire po Transilvanijskim Alpama, naselja leže po kotlinama i dolinama. Najveći vodotok je rijeka Moriš koja oplakuje jugozapad okruga.

Hunedoara graniči sa Okrugom Alba sa sjeveroistoka, sa okruzima Arad, Timiș i Caraș-Severin sa zapada, i sa Okrugom Gorj sa juga.

Okrug Hunedoara ima površinu od 7,063 km² a po popisu stanovništva iz 2011. imao je 418,565 stanovnika, od toga 368,073 Rumunja, 15,900 Mađara i 7,475 Roma i zanemariv broj ostalih nacija.

Privreda i atrakcije
Administrativni centar je grad Deva, u kom se proizvode metalni proizvodi, kemikalije i građevinski materijal. Pogoni metalurške industrije postoje i u Călanu i Sântuhalu. 

Po okrugu se kopa ugljen, bakar, andezit i željezna ruda. Rudnici željezne rude Ghelari i Teliuc, rade od rimskih vremena.
Hunedoara je i poljoprivredni kraj, u kom se uzgoja žito, stoka  i voće.

Najveće atrakcije Okruga Hunedoara su prirodne ljepote, to je u prvom redu nacionalni park Retezat, zatim šuma Silvas, bambusov šumarak u općini Mintia i arboretum pored gradića Simeria, osnovan u 18. vijeku, sa stotinama vrsta 
biljaka.

Gradići Gurusada, Santamaria i Strei poznati su po svojim crkvama 14. vijeka.

Izvori

Vanjske veze 

 Službene stranice Prefekture Hunedoara 
 Hunedoara na portalu Encyclopædia Britannica 

Okruzi u Rumuniji